  Майя Бывальцева Удмуртиын Россиысь кунпуш ужъёсъя министерстволэн «Народный участковый-2020» огъяросси конкурсэзлэн кыкетӥ люкетэз йылпумъяськиз. Элькунын улӥсьёс ёрос вожвылъяськонъёсын вормем участковойёс пӧлысь устозэ бырйизы. Со сярысь улосвылъя кунпуш ужъёсъя министерстволэн пресс-службаез ивортӥз. Арня ӵоже мынэм куара сётонэ 12 сюрс 500-лэсь трос адями пыриськиз 5 сюрс 942 адями Вавожысь участковой уполномоченной, полициысь лейтенант Александр Иванов понна дурбасьтӥз. Кунпуш ужъёсъя ёзэсъёсын со сизьым арлэсь трос ужа ни. Полициысь участковой уполномоченнойёслэн ӧнерзы нуналзы азьын, со 17-тӥ шуркынмонэ пусйиське, Александр Иванов конкурслэн огъяросси финалаз Удмуртилэсь данзэ утёз. «Калык участковой» ним понна Россилэн вань улосвылъёсысьтыз ыстэм муртъёс вожвылъяськозы. Тодэ вайытом, 2019-тӥ арын Росси вожвылъяськонэ Ижкарысь участковой, полициысь майор Виталий Миролюбов пыриськиз. Тегъёс: Вавож Удмуртия вожвылъяськон полиция участковойёс  